143. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 315 της 4/16 Αυγ. 1993 (ΦΕΚ Α΄ 135) Σύσταση Γενικής Διεύθυνσης Διοικητικού Εκσυγχρονισμού στο Υπουργείο Προεδρίας της Κυβέρνησης. Έχοντας υπόψη: 1.Τις διατάξεις: α) Των παρ. 1-5 του άρθρ. 78 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ Α΄ 101). β) Της παρ 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137Α΄). γ) Της παρ. 7 του άρθρ. 24 του Νόμ. 2085/1992 «Ρύθμιση θεμάτων οργάνωσης, λειτουργίας και προσωπικού της Δημόσιας Διοίκησης και άλλες διατάξεις» (ΦΕΚ 170Α΄). δ) Της παρ. 4 του άρθρ. 159 του Υπαλληλικού Κώδικα (Π.Δ. 611/1977), σε συνδυασμό με το πρώτο εδάφιο της παρ. 5 του άρθρ. 5 του Νόμ. 2085/1992 και ε) του άρθρ. 29Α του Νόμ.1558/1985, που προστέθηκε με το άρθρ. 27 του Νόμ. 2081/1992 (ΦΕΚ Α΄ 154). 2.Την αριθ. Υ.2009/20.5.1993 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 365). 3.Το γεγονός ότι από τις διατάξεις του παρόντος Π. Δ/τος, θα επέλθει δαπάνη σε βάρος του προϋπολογισμού του Υπουργείου Προεδρίας Κυβερνήσεως της τάξης των δρχ. 1.000.000 για το τρέχον οικονομικό έτος και 4.800.000 δρχ. για καθένα από τα επόμενα οικονομικά έτη, η οποία θα καλυφθεί για το έτος 1993 από τη μεταφορά ισόποσης πίστωσης από τον ΚΑΕ 0515 και Φ.05-110 του Υπουργείου και για τα επόμενα έτη από πιστώσεις που θα εγγράφονται στον προϋπολογισμό του σε Φ.05-110 και ΚΑΕ 0211, 0221, 0224, 0226, 0237, 0229, 0233, 0254. 4.Την αριθ. 543/1993 γνωμοδότηση του Συμβουλίου της Επικρατείας, μετά πρόταση του Υπουργού Προεδρίας της Κυβερνήσεως και του Υφυπουργού Οικονομικών, αποφασίζουμε: Σύσταση Γενικής Διεύθυνσης Διοικητικού Εκσυγχρονισμού Άρθρο μόνο.-1.Στο Υπουργείο Προεδρίας της Κυβερνήσεως συνιστάται «Γενική Διεύθυνση Διοικητικού Εκσυγχρονισμού». Σκοπός της συνιστώμενης γενικής διεύθυνσης είναι η μελέτη και εισήγηση για τη διαμόρφωση και υποστήριξη της κυβερνητικής πολιτικής για τον εκσυγχρονισμό και την αναβάθμιση της Δημόσιας Διοίκησης, στο πλαίσιο της αποστολής και των αρμοδιοτήτων του Υπουργείου Προεδρίας της Κυβερνήσεως, πλην του τομέα πληροφορικής. (Αντί για τη σελ.116,90045) Σελ. 116,90045(α) Τεύχος 1318 Σελ. 91 Υπουργείο Προεδρίας Κυβερνήσεως 1.Ε.μ.140-143 2.Η παραπάνω γενική διεύθυνση έχει, κυρίως, ως αποστολή: α) Να προωθεί τον εκσυγχρονισμό στη Δημόσια Διοίκηση. β) Να ερευνά και να αξιολογεί τις ανάγκες διοικητικών μεταρρυθμίσεων και να προτείνει μέτρα γενικού ή ειδικού ενδιαφέροντος για τις ενδεικνυόμενες αναπροσαρμογές. γ) Να μεριμνά για την κατάρτιση και την παρακολούθηση της εφαρμογής του προγράμματος διοικητικού εκσυγχρονισμού. δ) Να μεριμνά και να συντάσσει το γενικό πλαίσιο προγραμματικής δράσης του υπουργείου, μέσα στο πλαίσιο των γενικών στόχων και κατευθύνσεων της ακολουθούμενης κυβερνητικής πολιτικής. ε) Να εισηγείται τρόπους και μέσα για την αύξηση της αποδοτικότητας του προσωπικού και τη βελτίωση της αποτελεσματικότητας των δημοσίων υπηρεσιών, με τη διεξαγωγή ερευνών, σε συνεργασία με τα επιμέρους υπουργεία. στ) Να παρέχει τεχνική υποστήριξη στις υπηρεσιακές μονάδες του υπουργείου και ιδιαίτερα με τη διενέργεια ερευνών, την εκπόνηση συγκριτικών ή άλλων μελετών, την κατάρτιση ειδικών προγραμμάτων ή την παροχή συμβουλευτικών υπηρεσιών. ζ) Να μεριμνά για την ανάπτυξη των διεθνών σχέσεων των υπηρεσιών του υπουργείου, το σχεδιασμό προγραμμάτων διεθνούς συνεργασίας, τη διεθνή εκπροσώπηση του υπουργείου και τις αποστολές υπαλλήλων στο εξωτερικό. η) Να μεριμνά για το γενικό νομοθετικό συντονισμό των υπηρεσιών του υπουργείου, καθώς και για την κατάρτιση, σε συνεργασία με τις αρμόδιες υπηρεσιακές μονάδες, βασικών σχεδίων νόμων ή άλλων κανονιστικών πράξεων αρμοδιότητας του υπουργείου, τη νομοτεχνική επεξεργασία τους και τη μέριμνα για τη ψήφιση και δημοσίευσή τους. θ) Να μεριμνά για την οργάνωση και λειτουργία της βιβλιοθήκης του υπουργείου. ι) Να προγραμματίζει τη δραστηριότητα και να συντονίζει τη λειτουργία των επί μέρους οργανικών μονάδων, από τις οποίες συγκροτείται, με σκοπό την καλύτερη πραγματοποίηση των πιο πάνω στόχων. 3.Η Γενική Διεύθυνση Διοικητικού Εκσυγχρονισμού συγκροτείται από τις εξής οργανικές μονάδες. «α) Διεύθυνση Διοικητικών Μεταρρυθμίσεων, η οποία είναι αρμοδία για τα θέματα των περιπτώσεων α΄, β΄, γ΄, δ΄, στ΄ και η΄ της παρ. 2». Η περιπτ. α΄ αντικαταστάθηκε ως άνω από την παρ. 1 του άρθρου μόνου Π.Δ. 400/28 Σεπτ. –1 Οκτ. 1993 (ΦΕΚ Α΄ 170). Σελ. 116,90046(α) Τεύχος 1318 Σελ. 92 β)Διεύθυνση Διεθνών Σχέσεων, αναβαθμιζομένου του υφισταμένου Τμήματος Ενημέρωσης και Διεθνών Σχέσεων (Π.Δ. 57/1992, άρθρ. 7 παρ. 1), με αρμοδιότητα τα θέματα της περίπτ. ζ΄ της παραγράφου 2. γ) Μονάδα Αποδοτικότητας, σε επίπεδα διεύθυνσης, με αρμοδιότητα τα θέματα της περίπτ. ε΄ της παρ. 2. δ) Τμήμα Βιβλιοθήκης, με αρμοδιότητα τα θέματα της περίπτ. θ΄ της παρ. 2 (Π.Δ. 320/1988, άρθρ. 12). Η Γενική Διεύθυνση συνεργάζεται με τις λοιπές υπηρεσιακές μονάδες του Υπουργείου για την εξασφάλιση της αποτελεσματικότητας του έργου της. «Στη Γενική Διεύθυνση Διοικητικού Εκσυγχρονισμού υπάγεται και η κατά το άρθρ. 80 του Νόμ. 1892/1990 συσταθείσα Μονάδα στρατηγικού σχεδιασμού και ανάλυσης πολιτικής (Π.Δ. 410/1990, άρθρ. 2), η οποία συνεργάζεται και επικουρεί τις υπηρεσιακές μονάδες της Γενικής Διεύθυνσης στα θέματα αρμοδιότητας αυτών». Το νέο μέσα σε «» εδάφιο προστέθηκε από την παρ. 2 του άρθρου μόνου Π.Δ. 400/28 Σεπτ. – 1 Οκτ. 1993 (ΦΕΚ Α΄ 170). 4.Συνιστάται μία θέση με βαθμό Γενικού διευθυντή στον κλάδο ΠΕ Διοικητικής Οργάνωσης του Υπουργείου Προεδρίας της Κυβερνήσεως. «5.Της Γενικής Διεύθυνσης Διοικητικού Εκσυγχρονισμού προΐσταται μόνιμος υπάλληλος του κλάδου ΠΕ Διοικητικής Οργάνωσης του Υπουργείου Προεδρίας της Κυβέρνησης». Η παρ. 5 αντικαταστάθηκε ως άνω από το άρθρο μόνο Π.Δ.202/9-13 Ιουν. 1995 (ΦΕΚ Α΄ 109). 1.Ε.μ.143 Υπουργείο Προεδρίας Κυβερνήσεως 6.Στις υπηρεσιακές μονάδες επιπέδου Διεύθυνσης τα συνιστωμένης Γενικής Διεύθυνσης προΐστανται μόνιμοι υπάλληλοι με βαθμό Διευθυντή Α΄ ή Β΄ του κλάδου ΠΕ Διοικητικής Οργάνωσης. Στο Τμήμα Βιβλιοθήκης προΐσταται μόνιμος υπάλληλος με βαθμό Τμηματάρχη Α΄ ή Β΄ των κλάδων ΠΕ Βιβλιοθηκονόμων ή ΤΕ Βιβλιοθηκονόμων.

[Source: greek_legal_code_raptarchis | Tokens: 5485]